Nicușor Dan: Pe domnul Ciolacu îl cunosc ca fiind un om rațional. Sunt optimist că toată lumea se va întoarce la masa discuțiilor
Primarul Capitalei, Nicușor Dan, s-a arătat 'surprins' de anunțul privind ieșirea PSD de la guvernare, spunând că 'pe domnul Ciolacu' îl cunoaște drept un om rațional, transmite news.ro.. Edilul, care luni și-a anunțat candidatura la prezidențiale surprinzându-i pe toți, s-a declarat 'optimist că toată lumea se va întoarce la masa discuțiilor'. Nicușor Dan consideră că este un lucru bun faptul că la negocieri s-a vorbit de principii de guvernare, și nu de împărțirea funcțiilor între partide, 'un lucru bun care să dea încredere oamenilor'.